  Туспуктэм: vk.com (Микрорайон "Столичный" г. Ижевск) Майя Бывальцева Ижкарысь Столичный микрорайонын улӥсьёсты искутсствоосъя 3 номеро школаез йылаз-пумаз вуттон но поликлиника усьтон ужпумъёс тужгес сюлмаськыто. Али отын 9,5 сюрс пала адями улэ, интывылэз азинтонъя чакланъёсъя, лыдпус 25 сюрсозь вуоз. Удмуртилэн тӧроез Александр Бречалов микрорайонысь мерлыко юртъёсъя ужъюгрудез эскерыны вулӥз. Со сярысь улосвыл тӧролэн но кивалтэтлэн пресс-службазы ивортӥз.    Микрорайонын улӥсьёс (бадӟымъёс) 7 номеро кар эмъяськонни борды юнматэмын. 1974-тӥ арын пуктэм поликлиника чакламлэсь кык вылтӥ тросгес адямиосты кутэ ни. Улосвыллэн тӧроез улыны чакламтэ ватсэтэз учкиз. 2 сюрс 307 квадрат метръем интые поликлинкалэсь филиалзэ усьтыны луыса. Та дыре ватсэт Россиысь обороная министерстволэн асъетэз луэ, сое басьтон понна 113 миллион манет кулэ. Эшшо 400 миллион манет котыр тупатъяны выль тӥрлык басьтыны кошкоз. Кызьы вераз Удмуртиысь тазаылкез утёнъя министрлэн нырысетӥ воштӥсез Елене Сычёва, микорорайонын улӥсьёслэсь ялан йылӥсь лыдзэс чакласа, матысь дыре ини ӧжытсэ 20 участокъёс усьтыны кулэ луоз. « Мон эшшо одӥг пол Россиысь кивалтэтлэн тӧроезлы, обороная министрлы вазисько, юртлэсь дунзэ выльысь учкыны курыса. Тазалыкез утёнъя министерствоез ӵектос дасяны курисько, со сна, поликлинкаез али пуктӥськись юртъёслэн нырысетӥ этажъёсазы интыян луонлыкъёсты эскероно » Александр Бречалов, Удмуртилэн тӧроез Кемаласьгес ни Столичный микрорайонын искусствоосъя 3 номеро нылпи школалэсь ёзэтсэ усьтыны чакламын вал. Со улон юрт бордысь ньыль этажъем ватсэтэ интыяськыны кулэ вал. Лэсьтӥськон ужъёс быдэстэмын, но коньдон тырмымтэен ӵектосэз йылаз-пумаз ӧз вуттэ. Туннэ ватсэт муниципалитетлэн асъетаз выжтэмын ни. Но юртлэсь тепловой контурзэ ворсан, пушсэ умоятон понна 147 миллион манет кулэ. Та дыре кар коньдэтысь 15 миллион манет гинэ висъямын. « Эмъяськонниез но, искусствоосъя 3 номеро шкоалез но одно ик лэсьтом. Сыӵе юртъёслы кулэяськон туж бадӟым. Соос Калык программае пыртэмын. Та юрт ӵапак исскуствоосъя школалы шуыса пуктэмын вал. Та ласянь азинскон вань. Россиысь кивалтэтлэн тӧроезлы гожтэт гожтӥ ни. Та объектэз  йылпумъяны кулэ коньдон висъяны куриськом. Асьмелэн ваньмыз пӧрмоз шуыса малпасько » Алдександр Бречалов, Удмуртилэн тӧроез Искусствоосъя школалэн юртаз ужъёсты таяз арын кутскозы ни, нош йылпумъяны 2023-тӥ арын чакламын. Тодэ вайытом, Ижкарын сюресъёсты музъем ултӥ выжон интыосты тупатъянъя программа кылдытозы. Тегъёс: АлександрБречалов эмъяськонниос искусствоосъянылпишкола Ижкар лэсьтӥськон  